פשיעה באיראן

פשע באיראן נוכח בצורות שונות, ועשוי לכלול את העבירות הבאות: רצח, חטיפה, גנבה, הונאה, הלבנת הון, תשלום שוחד, סחר בסמים, שידול לזנות, הברחת אלכוהול, הברחת נפט, השתמטות ממס, טרור, הומוסקסואליות, חילול שמו של מוחמד וגינוי מוחמד, קיום אורח חיים חסר צניעות, אי עטיית חג'אב כ"ראוי", אכילה ושתייה במהלך הרמדאן, שתיית אלכוהול, ופשעים ואחרים.

סחר בסמים והלבנת הון
סחר בסמים והלבנת הון הוא נושא מרכזי ומתמשך באיראן. איראן היא נקודת מעבר מרכזית להרואין מדרום מערב אסיה בין אפגניסטן ולאירופה. הסם הנפוץ ביותר באיראן הוא האופיום. איראן כמעט ואינה מייצרת אופיום משלה; האופיום מובא למדינה מאפגניסטן השכנה. בשנת 2006, למעלה מ-53 אחוז מהאופיום המיוצר באפגניסטן עזב את המדינה דרך איראן. איראן הפכה לדמות מובילה במאבק בסחר בסמים; עד כה הרשויות האיראניות ביצעו למעלה מ-85% מסך תפיסות האופיום בעולם. בין השנים 2009 ו-2010, כמות הסמים הבלתי חוקיים שנתפסו על ידי משטרת איראן הסתכמה ביותר מ-340 טון. באיראן כ-2.8% מהאוכלוסייה מכורים לסמים, לאיראן יש אחד משיעורי ההתמכרות לסמים הגבוהים בעולם, שהחלה בתקופת ההפלישה הבריטית-סובייטית לאיראן. המתחרים ב-10-15% של ההמכורים לסמים אפגניסטן. על פי נתונים שפורסמו, עד כה נקטעו חייהם של קרוב ל-3,500 שוטרים וקציני ביטחון לטובת המלחמה בסמים באיראן, שעולה למדינה מדי שנה כמעט מיליארד דולר וגורם נזק שנתי של כ-8.5 מיליארד דולר לכלכלת איראן. כשמאות מבריחי סמים גם נתלו.

ממשלת איראן העריכה בשנת 2015 כי היקף הרווח מסחר בסמים באיראן מסתכם ב-10 טריליון 42,125 טומאן בשנה, שחלקו מצא את דרכו ל"בחירות ולהבטחת קולות" כדי להשפיע על הפוליטיקה במדינה.

העלמת מס
העלמת מס מעלימי מס מעורבים בדרך כלל בפעילויות במגזר האפור של הכלכלה או בשוק הסודי, אותן הם אינם חושפים. אחרים עוסקים בהברחות ובשוק השחור. ההפסדים שווים ל-20% עד 25% מהכנסות התוצר המקומי הגולמי של המדינה. בשנת 2014, כלי תקשורת בינלאומיים דיווחו כי אזרחים איראנים נכללו ברשימה בין מעלימי המס בשערוריית HSBC בשווייץ.

סחר בבני אדם
סחר בבני אדם על פי מחלקת המדינה של ארצות הברית: "איראן היא מקור, מעבר ויעד לנשים הנסחרות למטרות ניצול מיני ועבדות כפויה. נשים איראניות נסחרות באופן פנימי למטרות זנות בכפייה ולצורך נישואים בכפייה כדי ליישב חובות משפחתיים. ילדים איראניים וילדים אפגאנים נסחרים לאיראן למטרות נישואים בכפייה, ניצול מיני מסחרי ועבדות כפויה כקבצנים או פועלים. על פי מקורות לא ממשלתיים, נשים ונערות איראניות נסחרות גם לפקיסטן, טורקיה, קטר, כווית, איחוד האמירויות הערביות, צרפת, גרמניה ובריטניה למטרות ניצול מיני מסחרי".

הברחת אלכוהול
הברחת אלכוהול איראן החלה להגביל את ייצור וצריכת האלכוהול זמן קצר לאחר המהפכה האיראנית. כשבראשית המהפכה, למרות איסור זה, היו אלו בעיקר הכורדים שעסקו בפעולויות הברחה, הברחת אלכוהול עדיין פופולרית באיראן כיום. למרות סכנת הגילוי על ידי כוחות אבטחת הגבול המתנגשים שוב ושוב עם המבריחים ורבים מ-2 הצדדים מתים או נפגעים תדיר. כשדווח כי למעלה מ-2.5 מיליון דולר של אלכוהול מוברחים לאיראן מדי יום. מבריחים מתקשים לעיתים קרובות להבריח אלכוהול לאיראן;

הברחת נפט
הברחת נפט הברחת נפט הפכה לבעיה גדולה באיראן. איראנים משלמים מחיר ממוצע של 25 סנט לליטר עבור בנזין, בעוד שמדינות שכנות משלמות יותר מדולר לליטר, מה שהופך את הברחת הנפט לעסק רווחי עבור מבריחים. מדי שנה מוברחים באיראן למעלה מ-1.8 מיליארד ליטר של מוצרי נפט מזוקקים למדינות שכנות. מדינות אלה כוללות את אפגניסטן, עיראק, פקיסטן וטורקיה.

נקמת דם ורצח על חילול כבוד המשפחה
נקמת דם ורצח על כבוד המשפחה באיראן תועדו מספר מקרים של רצח על כבוד המשפחה אשר עלו לכותרות בינלאומיות. בעוד בעבר רצח על כבוד המשפחה היה נפוץ בעיקר בקהילות הכורדיות באיראן, תופעה זו הולכת ותופסת תאוצה באוכלוסייה הכללית.

במאי 2021, באבק חורמדין  גבר בן 46 המתגורר בלונדון, נדקר למוות על ידי אמו בת ה-74 ואביו בן ה-81, באמצע ויכוח לאחר שגילו שבנם עדיין רווק ואינו מעוניין או רוצה להתחתן. לאחר הרצח, גופתו של חורמדין הושחתה, נקצצה לחתיכות והוכנסה לשלוש שקיות נפרדות. יתר על כן, אותו זוג רצח גם את אחותו וגיסו של באבק לפני מותו. ההורים האשימו את בנם בהטרדה ובניסיון להרוס את המוניטין שלהם. יתר על כן, הם הצהירו שהם "גאים" ו"לא הראו חרטה".

בפברואר 2022 הופץ באיראן סרטון של גבר (סג'אד היידארי), מחייך ונושא את ראשה הכרות של אשתו בת ה-17. סוכנות הידיעות אירנא התייחסה לאירוע כתוצאה של "רצח על כבוד המשפחה". האישה נמלטה לטורקיה אך הוחזרה לאיראן ונרצחה זמן קצר לאחר מכן. לדברי עורך הדין לזכויות אדם יונה דיימונד, "הרשויות האיראניות אפשרו את עריפת ראשה הברברית של מונה היידארי - כלה ילדה - בשל ביקשה גירושין מנישואים אלימים ומתעללים..." שנתיים קודם לכן, "רצח על כבוד" נוסף זכה לפרסום מתוקשר וכלל נערה בת 14 שלכאורה נרצחה במגל על ידי אביה במחוז טאלש בצפון איראן, לאחר שברחה מבית משפחתה עם גבר בן 29. על פי כתב העת הרפואי The Lancet, היו לפחות 8,000 רציחות על רקע כבוד המשפחה באיראן בין השנים 2010 ו-2014, מתוכן דווחו רק מעטים. סעיף 630 בחוקה האיראנית פוטר בעל מעונש אם הוא רוצח את אשתו בשל ניאוף.

איראן אינטרנשיונל מדווח כי כ-60 נשים נפלו קורבן לרציחות על רקע כבוד המפחה בין השנים 2020 ל-2021, על פי ארגון זכויות נשים באהוואז, "כולל כמה שהיו בנות 10 או 15. כשאף אחד מהמבצעים לא הובא לדין" ומעטות מהמשפחות אף הגישו תביעה.

הפרות זכויות אדם

למרות היות איראן חברה באומות המאוחדות ומחויבת לההכרזה לכל באי עולם בדבר זכויות האדם; באיראן מתקיימים תדיר הפרות זכויות אדם, בין אם בזכות לחיים, פגיעה בחופש הביטוי או חופש העיסוק בהעדפת משפחות עובדי משמרות המהפכה באקדמיה ובמשרות ממשלתיות ובכלל, ובפרט תוך פגיעה בזכויות מיעוטים כאפליה וגזענות. כשבעיקר כורדים, יהודים, להט"בים ונשים מהווים את האוכלוסיות הכי פגיעות לעניין זה. (ראו גם: זכויות נשים באיראן, זכויות להט"ב באיראן). אופן ביטוי הפרות זכויות אלו כוללות: הסתה, ניצול לרעה של פסיכיאטריה, אונס, רצח, כליאות תכופות, ארוכות ושרירותיות, רדיפות אישיות ושל המשפחה ופגיעה בזכות לחיים ופגיעות כלכלית בחופש העיסוק ועוד.

בהתייחס לכורדים באיראן, קיים איסור בחוק האיראני ללימוד תרבות, מורשת ושפות כורדיות; גם במחוזות וכפרים שכל התושבים בהם כורדים.

ענישה
לאיראן יש אחד משיעורי ההוצאות להורג הגבוהים ביותר (שני רק אחרי סין). ניאוף וקיום יחסים הומוסקסואליים נחשבים למעשים בלתי חוקיים על פי החוק האיראני ובנסיבות מסוימות עלולים לגרור עונש מוות. ענישה על שימוש וסחר בסמים יכולה להיות חמורה; כל מי שהורשע באחזקה, שימוש או סחר בסמים בלתי חוקיים יכול לצפות לעונשי מאסר ארוכים, קנסות כבדים ואף עונש מוות.

קישורים חיצוניים

הערות שוליים

קטגוריה:פשע לפי מדינה
קטגוריה:איראן: חוק ומשפט
איראן